தென்கொரியாவின் வர்த்தக நிறுவனமான டவூ (Daewoo), மடகாஸ்கர் நாட்டில் உள்ள மொத்த விளைநிலங்களில் பாதிக்கு மேல் – கிட்டத்தட்ட 1.3 மில்லியன் ஹெக்டேர் - 99 வருட ஒத்திக்கு எடுத்துள்ளது. மடகாஸ்கரின் உள்நாட்டுக் குழப்பங்களுக்கும் அதன் விளைவாக முடுக்கிவிடப்பட்டிருக்கும் அடக்குமுறைகளுக்கும் இந்த வியாபார ஒப்பந்தமே காரணமாகும். அதே சமயத்தில் சுற்றுப்புறச் சூழல் அபாயத்தினால் மொரிஷியஸ் தீவு கொஞ்சம் கொஞ்சமாகக் கடலுக்குள் புதைவதை அனைவரும் அறிவோம். மொரிஷியஸ் அரசாங்கம் தனது மக்களின் எதிர்கால வாழ்வாதாரத் தேவைக்காக நிலப்பகுதியை வாங்க அல்லது ஒத்திக்கு எடுக்க ஆஸ்திரேலிய அரசாங்கத்திடம் விருப்பம் தெரிவித்தபோது, ஆஸ்திரேலியா முற்றிலுமாக மறுத்துவிட்டது.